গর্ভাবস্থায় আনারস খাওয়া যাবে। আনারসে প্রচুর পানি থাকে। সেই সাথে থাকে অনেকখানি ভিটামিন বি৬ ও ভিটামিন সি। ভিটামিন বি৬ ব্রেইন ও স্নায়ুতন্ত্রের বিকাশে সাহায্য করে,[ref id=23] আর ভিটামিন সি রোগ প্রতিরোধে এবং হাড় ও মাংস শক্তিশালী করতে সাহায্য করে। তবে একেবারে অনেক বেশি আনারস না খাওয়াই ভালো, নাহলে বুক জ্বালাপোড়া হতে পারে। অনেকে হয়তো শুনে থাকবেন যে আনারস খেলে গর্ভপাত হয়। এই ধারণার পক্ষে কোনো বৈজ্ঞানিক প্রমাণ পাওয়া যায়নি। এ ছাড়া আনারস দ্রুত প্রসব প্রক্রিয়া শুরু করতে সাহায্য করে—এমন ধারণার পক্ষেও তেমন কোনো প্রমাণ পাওয়া যায়নি।[ref id=24]